Document ID: 31999R0872

Uredba Komisije (ES) št. 872/1999
z dne 27. aprila 1999
o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske pridelke in živila
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2081/92, z dne 14. julija 1992, o zaščiti geografskih označb in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 1068/97 [2], in zlasti člena 6(3) in (4) Uredbe,
(1) ker je skladno s členom 5 Uredbe (EGS) št. 2081/92 Združeno kraljestvo poslalo Komisiji vlogo za registracijo imena kot označbe porekla;
(2) ker je bilo ugotovljeno skladno s členom 6(1) zgoraj navedene uredbe, da vloga izpolnjuje vse njene zahteve, predvsem pa, da so navedene vse informacije v skladu s členom 4 Uredbe;
(3) ker Komisija po objavi imena iz Priloge I v Uradnem listu Evropskih skupnosti [3] ni prejela nobenega ugovora po členu 7 navedene uredbe;
(4) ker glede razmejitve geografskega območja iz člena 4(2)(c) Uredbe (EGS) št. 2081/92, država članica navaja, da mora razmejitev območja v specifikacijah natanko ustrezati razmejitvi na poslanem zemljevidu; ker je treba dodati grofijo Somerset, medtem ko je razmejitev cest pravilna, da se bo razmejitev popolnoma ujemala z zemljevidom; ker je treba ta podatek temu primerno specificirati tudi zaradi jasnosti; ker je vključen v glavne točke specifikacij;
(5) ker naj se zato to ime vnese v "Register zaščitenih označb porekla in zaščitenih geografskih označb" in se tako zaščiti na celotnem ozemlju Skupnosti kot zaščitena označba porekla;
(6) ker Priloga k tej Uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 378/1999 [5],
SPREJELA NASLEDNJO UREDBO:
Člen 1
Ime v priloženi Prilogi I se doda v Prilogo k Uredbi Komisije (ES) št. 2400/96 in se skladno s členom 6(3) Uredbe (EGS) št. 2081/92, vnese v "Register zaščitenih označb porekla in zaščitenih geografskih označb" kot zaščitena geografska označba (ZGO).
Glavne točke specifikacije so navedene v Prilogi II. Te nadomestijo podatke, objavljene v Uradnem listu Evropskih skupnosti C 265 z dne 22. avgusta 1998, stran 31.
Člen 2
Ta uredba začne veljati na dan objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. aprila 1999

Labels: 3
17
18
6